L’Església, que és humana, es taca dels afanys mundans i queda lluny de la comunitat\nEl populisme, la postveritat, mots de moda, desemmascaren una societat que rere els discursos i sermons amaguen a-veure-qui-pot-més. L’Església, que és humana, es taca dels afanys mundans de l’elogi, el poder, la confrontació, la desconfiança. Sense adonar-se’n es troba lluny de la conversa, del pacte, de la comunió, de la comunitat.\nL’Aragó, cruïlla de cultures durant mil·lennis d’història, ha parat la taula de la conversa als responsables dels santuaris d’Espanya. Tarassona, al peu del mític Moncayo, regada amb el riu Queiles i, com a cor de la ciutat, la Capella Sixtina del Renaixament espanyol, la catedral on s’arrecera la Mare de Déu de la Huerta, ha acollit durant els dies 6, 7 i 8 de febrer la trobada de rectors de santuaris i delegats de pietat popular. Lluc, Caravaca que està d’Any Jubilar, Arantzazu, Lluc, Montserrat, el Pilar, la Vega, Camino, Confraria de Logronyo, Meritxell... han viscut la comunió de la memòria viva de Déu que és el santuari del poble.\nL’eix conductor de la trobada, en el taller de l’art del diàleg, ha estat La bellesa de la fe i l’alegria de l’evangeli en la pietat popular.\nEl bisbe de Lugo, Alfonso Carrasco, i el director de la casa d’espiritualitat del bisbat de Tarassona, mossèn Raúl Romero, ens han servit el tema en dos suculents àpats:\n1) El goig de viure en comunió la pietat popular (Alfonso), i\n2) L’alegria de l’Evangeli en la religiositat popular (Raúl).\nEls il·lustres ponents han lamentat que totes les idees de felicitat acabin en un supermercat; que la gent s’acontenti amb una felicitat de low cost. Mossèn Raúl s’emociona en donar-nos el seu testimoni personal: “La meva mare era dona de poble, d’una fe senzilla, ferma, caritativa, joiosa. D’ella vaig rebre la fe missionera que ha donat sentit als meus 80 anys de vida, la meitat, en servei a l’Amèrica Llatina.” La bellesa de la fe i l’alegria de l’evangeli han de ser reflectides en el nostre rostre, com reflectien en el de Jesús de les bodes de Canà, del vi nou i més bo, de les collites generoses, dels ocells en vol lliure i de les flors, abillades més formosament que les models de les passarel·les.\nEl bisbe de Tarassona, Eusebio Hernández, comentà en el diàleg: “Amb els nous temps canviants des del Concili Vaticà II hi ha hagut una pèrdua greu de la religiositat amb un trencament de la fe amb la cultura popular, o de la cultura popular amb la fe, fet que enlletgeix la pell de l’Església i n’asseca el pou de la joia.”\nMossèn Llorenç, de Mallorca, insistí en la necessitat d’agermanar amb tots els lligams del nostre abast la fe i la cultura. El director espiritual del seminari de Tarassona reblà com si d’un dogma de fe es tractés: “La resposta de la fe no és altra que la d’obrir el cor al Déu de l’alegria.”\nLa via pulchritudinis en els santuaris i en la pietat popular és ponència d’actualitat, que, en prengué molta més, d’actualitat, gràcies al conferenciant Vicente Malabia, professor del seminari i director del Museu Diocesà de Conca. Ens recordà el cardenal Martini, arquebisbe de Milà que havia escrit: “L’Església està cansada. La nostra cultura ha envellit... els nostres ritus i vestits són pomposos.” En paraules del ponent Vicente, “ens cal tornar a donar tota la importància al Pa i al Vi de l’altar”. Mirar el món amb els ulls de Jesús és gaudir de la bellesa. Cal cercar el difícil equilibri entre l’admiració, l’ensenyament i la pregària. Fent comunitat farem néixer dia rere dia en el cor dels infants l’embadaliment, la meravella, l’èxtasi de la fe en Jesús.\nLes postres de la trobada ens les han servides amb la plata de les comunicacions sobre la pastoral en els seus santuaris o confraries: Joaquin Perea, de Jerez; José Valdavida, del santuari de la Vega, i Jesús Montejano, de Sigüenza-Guadalajara.\nEl director del departament (CEE), Eugenio Abad, ha resumit les vivències exposades en paraules encoratjadores per als nostres pelegrinatges que, a la vegada, ens conviden a pelegrinar junts com a comunitat: “No tirem la tovallola davant les dificultats, com ha dit el santuari de la Vega; fem realitat el diàleg eclesiàstic i laic en cada trobada per sumar iniciatives enriquidores; tot això per tal que el santuari i la confraria siguin fars evangelitzadors del goig evangèlic.”\nDeixo l’Aragó, que s’agermana amb Meritxell gràcies al Pirineu, a la neu, a la natura, a l’aventura, a la ruta mariana (el Pilar, Torreciutat) i, gràcies a la joia d’haver compartit taula de paraula i taula de comunitat durant tres dies al seminari i casa d’espiritualitat de Tarassona.\nPrego a la meva Confident per tots els germans participants a la trobada. Ella em somriu: “Camineu cap endavant i deixeu que la gent camini cap endavant” (Papa Francesc). He comprès. Harmonitzo les paraules del professor de Conca amb les del Papa Francesc: “Pour vivre en paix, il faut un sain je-me’n-foutisme.” (Papa Francesc a La Civilta catòlica, número 4.000). Que siguem tots portadors de la joia que dona fer-ne de l’Evangeli, vida!


TZA | Establiments Viena\nVinagreta d’herbes provençals, d’elaboració pròpia\nAquesta temporada, al Viena expandim les nostres propostes gastro- nòmiques amb una nova amanida vegetariana, l’Amanida Tza, dispo-sada a satisfer tothom qui busqui receptes alternatives i menjar d’una manera diferent.\nElaborem l’Amanida Tza amb una base de búrgul i quinoa, i hi afegim carxofes, pebrot escalivat, albergínia, nabius i mesclum. Resultat: una combinació molt saborosa en què la combinació del búrgul i la quinoa dona cos a l’amanida, en contrast amb els ingredients més lleugers, que hi aporten textura i un gust més intens. Aquesta vegada, per enriquir la recepta, hem escollit el tzatziki, salsa d’origen grec feta a base de iogurt, cogombre, vinagre, anet i un punt d’all.\nLa recepta és una explosió d’ingredients. D’una banda, el búrgul i la quinoa, ambdós considerats superaliments, pel seu alt contingut en nutrients, lliguen amb les carxofes confitades aportant caràcter, i, de l’altra, el pebrot rostit, els nabius i el mesclum n’equilibren la suculència.\nEl búrgul, com a cereal, i la quinoa, com a llavor, aporten consistència a la recepta.\nEl toc final de la recepta l’aporta la nova vinagreta d’herbes provençals d’elaboració pròpia, a base d’oli d’oliva extra i herbes provençals, que combina a la perfecció amb les nostres famoses carxofes confitades amb oli d’herbes a foc lent. És una vinagreta plena de sabor i aroma, que lliga molt bé amb els ingredients mediterranis del plat.\nEl búrgul és un cereal que s’obté de la cocció i l’assecatge posterior dels grans de blat, ric en minerals i fibra. Aquest ingredient s’ha produït i s’ha servit arreu del món durant milers d’anys, l’han menjat emperadors xinesos i romans, i és un dels cereals principals de la cuina dels països del mediterrani oriental.\nÉs molt probable, encara que d’entrada a alguns no us soni, que sense saber-ho l’hàgiu consumit si heu menjat tabule, que es prepara tradicionalment amb búrgul, per bé que a molts llocs el preparen amb cuscús o amb quinoa.\nActualment, és un aliment molt utilitzat en la dieta vegetariana perquè té un alt valor alimentari, flexibilitat i un sabor molt peculiar.


Actualitzades les condicions laborals a l'Ajuntament\nL'actualització dels llocs de treball (RPT-VPT) de la plantilla de l'Ajuntament de Benissa ha permés regular les condicions concretes del personal en el seu lloc de treball, normalitzant a més les retribucions econòmiques i igualant la descompensació econòmica que existia en diversos departaments des de fa més de 15 anys.\nAquesta actualització va començar a treballar-se fa més de dos anys, i es va aprovar definitivament en el ple celebrat el mes de juny passat gràcies al vots a favor dels grups que composen l'equip de govern, el grup popular van optar per l'abstenció i el regidor no adscrit, Isidor Mollà, va votar en contra de la proposta.\nDes del passat mes de juliol s'han fet efectives les noves retribucions de la plantilla de l'ajuntament, destacant que aquesta acció no ha suposat incrementar la despesa global en sous. Complements salarials com ara les productivitats, que abans es donaven de forma irregular, o altres conceptes, a partir d'ara estaran integrats en el complement específic de les nòmines del personal municipal.\nLa RPT-VPT suposa una eina fonamental per a escometre els processos de modernització en la gestió que requereix l'Ajuntament de Benissa, amb la finalitat de continuar oferint un servei de qualitat a l'altura de les noves demandes ciutadanes. La pròpia empresa externa i especialitzada que va realitzar la valoració va explicar que l'estructura i l'organització de treball del consistori de Benissa era "més pròpia dels anys 90 que de 2016", moment en què es va iniciar el procés de modernització.\nLa RPT-VPT compta a més amb una comissió formada pels grups polítics amb representació i pels sindicats, a fi de realitzar un seguiment sobre l'aplicació i posada en pràctica. En línia amb la situació laboral de la plantilla, en la Mesa General de Negociació celebrada el dilluns 17, es va acordar a proposta dels propis sindicats que a partir de l'1 de gener la plantilla recupera la jornada de 35 hores setmanals, truncada amb els Pressupostos Generals de l'Estat per a l'any 2012, on es va establir que la jornada general de treball del personal del Sector Públic no podria ser inferior a trenta-set hores i mitja setmanals de treball efectiu de mitjana en còmput anual. Al mateix temps va disposar la suspensió de l'eficàcia de les previsions en matèria de jornada i horari contingudes en els Acords, Pactes i Convenis vigents en els ens, organismes i entitats del Sector Públic, que contradigueren aquesta regulació.\nA més, respecte a la RPT-VPT, ja ha començat el mateix procés de revisió de les places de treball dels prop de 100 treballadors i treballadores de Benissa Impuls, amb la mateixa fi: actualitzar les condicions de treball de l'equip humà d'aquesta mercantil municipal.


Camí de Vera - Viquipèdia, l'enciclopèdia lliure\nAquest article tracta sobre el camí. Vegeu-ne altres significats a «Camí de Vera (barri de València)».\nEl camí de Vera és el nom d'un camí ral empalat que recorre l'Horta a l'extrem nord-est del terme de València i l'extrem sud-est des d'Alboraia. Comunica l'antiga horta de Benimaclet, ara urbanitzada i integrada dins del nucli urbà de València, amb la costa, a la fita entre la platja de la Malva-rosa i la platja de la Patacona. Així mateix, el vial dona nom a una àmplia i mal definida zona, que correspon al que anteriorment era l'horta de Vera i ara es queda dividida entre la partida de Vera (Alboraia), la Universitat Politècnica de València, i el barri de camí de Vera (antiga horta de Benimaclet). Finalment, i per extensió, dona nom al campus del camí de Vera, pertanyent a l'esmentada universitat.\n39° 29′ 04″ N, 0° 20′ 36″ O / 39.48452°N,0.34331°O / 39.48452; -0.34331Coord.: 39° 29′ 04″ N, 0° 20′ 36″ O / 39.48452°N,0.34331°O / 39.48452; -0.34331\nEl camí naix des de l'actual carrer d'Emili Panach i Ramos, a poca distància de l'estació de Vicent Zaragozá, al barri de Camí de Vera, València. Des d'allí, discorre en direcció nord-est, creuant el carrer del Doctor Vicent Zaragozá i la línia de tramvia adossada, després la ronda Nord de València i l'avinguda de Catalunya, i recorre el nord del recinte universitari fins a arribar a la línia de ferrocarril de Rodalies, la qual travessa i desemboca en el carrer de Mendizábal, al barri de la Malva-rosa, València.\nObtingut de «https://ca.wikipedia.org/w/index.php?title=Camí_de_Vera&oldid=27638898»\nDarrera modificació: 26 juny 2021 a les 14:03\nLa pàgina va ser modificada per darrera vegada el 26 juny 2021 a les 14:03.


Fòrum de l’Hospitalet | ACO\nInici/ Experiències per transformar/ A l'esglèsia/Fòrum de l’Hospitalet\nFòrum de l’Hospitalet\nFomentant la xarxa intercultural, interreligiosa i social de grups, entitats i comunitats\nmarç 10/Admin/A l'esglèsia\nQuin paper hi jugues, quina funció tens en aquesta activitat?\nEstem presents la Maria Martínez que representa a l’ACO de la Zona i l’Albert Marín en representació de Justícia i Pau de Sant Ramon (Collblanc). Estem en l’equip coordinador de activitats.\nCom t’hi vas apropar i des de quan hi estàs vinculat?\nEl 12 d’octubre de 2012. Em van proposar en Quim Cervera i en Josep Mª Pujol el formar part del Fòrum. La Maria i jo vam parlar i ella també es va comprometre.\nPer què hi ets, què et motiva a ser-hi?\nTant la Maria com jo estem principalment per cooperar en fer de la nostra ciutat un lloc de convivència i integració de les cultures i opcions diverses davant d’actituds racistes d’alguns grups i persones de la ciutat.\nTambé volíem que l’ACO de la Zona estigués oberta a aquesta realitat sobretot amb els militants de l’Hospitalet.\nEn què t’ajuda com a persona i com a creient?\nCom a persona m’ajuda a estar més present en la realitat diversa de la ciutat i a cooperar amb tots aquells que intenten millorar la convivència. Com a creients, valorem les relacions i el treball que es fa en conjunt amb persones d’altres cultures i religions (església evangèlica i comunitat de paquistanesos), tot això ha ajudat a fer la nostra fe més oberta.\nJa ho hem dit més amunt.\nHi ha una petita realitat sobretot entre gent d’algunes parròquies, entre gent de la comunitat paquistanesa i molt menys amb la comunitat evangèlica. Ocasionalment hi ha contactes amb la comunitat sikh .Cal dir que encara estem en uns inicis, vam estar presents en la darrera Trobada del Fòrum Català de Teologia i Alliberament i hem fet la primera trobada com a Fòrum de l’Hospitalet amb una bona assistència i valoració. Actualment estem preparant pel març la segona trobada del Fòrum de l’Hospitalet.\nCom supereu els moments de dificultat?\nEn Josep Mª Pujol anima el grup constantment, va proposant noves activitats, relacions amb les diverses comunitats, creació de la web del Fòrum de l’Hospitalet, fomentant la participació...


Ajuntament de Tordera - El govern mantindrà el preu de les ordenances i preus públics per al 2018\nEl govern mantindrà el preu de les ordenances i preus públics per al 2018\nPer sisè any consecutiu no hi haurà increments als impostos municipals. La principal novetat per a l´any vinent serà la nova regulació i cobrament al sistema de neteja de parcel•les a les urbanitzacions, més avantatjós per als veïns.\nLes modificacions que es presenten a les ordenances només responen a qüestions tècniques d´adaptació a les noves normatives.\nEl Ple de l’Ajuntament de Tordera va aprovar ahir les ordenances, taxes i preus públics per al 2018.\nTal com va assenyalar el regidor d’hisenda, Marçal Vilajeliu, atenent el compromís adquirit pel govern municipal a inicis de mandat, al 2018, per sisè any consecutiu, no hi haurà cap augment en els impostos municipals.\nSegons va declarar el regidor el manteniment dels preus en les ordenances responen a la gestió acurada d’optimització de recursos que des de fa anys es duu a terme des del departament d’hisenda i intervenció.\nEn aquest línia el regidor va voler destacar el nou tractament que es donarà al preu públic de neteja de parcel•les sense edificar. A partir del 2018, serà el consistori qui obrirà un concurs públic per a la neteja de parcel•les i franges contra incendis . Aquesta licitació permetrà d’una banda, aconseguir un millor preu per a la neteja de les parcel•les sense edificar a les urbanitzacions, i de l’altra, que els propietaris paguin un preu molt més reduït del que els costaria fent-ho a títol particular.\nEn el marc de l’aprovació de les ordenances fiscals per al 2018 es recullen una sèrie de modificacions de caràcter tècnic i sense repercussió econòmica per als ciutadans a fi d’adaptar-ne el redactat a les noves normatives.\nPer altra banda, d’acord amb els resultats de diversos estudis realitzats pel departament d’intervenció que permeten ajustar el preu al servei prestat, hi haurà modificacions en algunes taxes relacionades a les fires d’atraccions, a les llicències d’autotaxi i a la recollida d’animals abandonats.\nPer acabar, el regidor va destacar que per al 2018 es mantindran vigents el prop de centenar de bonificacions i descomptes a diferents impostos i preus públics amb la voluntat d’afavorir diferents col•lectius, especialment la gent gran, les persones en situació de vulnerabilitat i les petites empreses i negocis locals.\nLes ordenances i preus públics es van aprovar amb els vots a favor de PDECAT, del regidor no adscrit, del PSC, del PP i les abstencions d'ERC i SOM Tordera.


Esports - El Club Rugby Sant Cugat es desfà del Fénix de Saragossa i deixa enrere la ratxa negativa\nEl Club Rugby Sant Cugat es desfà del Fénix de Saragossa i deixa enrere la ratxa negativa\nel 22/gen/17 Albert Diumenjó Rugbi PDF\nEl Club Rugby Sant Cugat fa pagar els plats trencats al Fénix de Saragossa i el supera per 18 a 12 en la quinzena jornada del grup B de la Divisió d'Honor B. Els santcugatencs han certificat el triomf en un segon temps més efectiu i dinàmic en atac. El conjunt d'Arturo Trenzano deixa enrere dues derrotes consecutives i retornen al camí del triomf davant un rival combatiu, tot i que es manté quart a vuit punts del segon.\nEl primer temps s'ha jugat pràcticament tota l'estona al camp del Fénix, que s'ha vist atropellat pel domini santcugatenc. El control, però, no s'ha traduït en el marcador gràcies a l'aguerrida defensa dels de Saragossa i a les imprecisions dels santcugatencs en els últims metres de camp. Tot i això, en una de les primeres arribades dels visitants han aconseguit plantar la pilota a la línia de marca i avançar-se a l'electrònic.\nDos cops de càstig transformats per Carles Trenzano han permès als santcugatencs marxar amb avantatge al descans. A la represa els de Trenzano han sortit menys dominadors que a la primera part, però més clarividents de cara a la zona d'assaig. En 10 minuts els santcugatencs han posat terra de per mig amb marques de Tim Smith i Axel Serrano, la segona completada amb la transformació de Carles Trenzano.\nDesprés de l'empenta inicial dels de Sant Cugat, la igualtat s'ha establert al camp i han arribat els millors minuts del Fénix. Els visitant han cregut en les seves possibilitats i han pujat una marxa més per plantar la pilota a la línia de marca a falta de 10 minuts per al final. Els de Trenzano han sabut patir per endur-se el triomf i trencar la mala ratxa de resultats. El tècnic es mostra molt satisfet amb el seu equip tot i estar minvat per les baixes.\nTeníem moltes baixes però han competit al mil per cent. Estic molt orgullós tot i haver comès errors, han donat la cara en un partit complicat.\nLa setmana que ve els santcugatencs visiten el camp del Barcelona Enginyers Rugby, el vuitè classificat.\nImatge d'arxiu / Font: Ferran de la Roza


Sánchez vol ara la guardiola dels ajuntaments - L'anàlisi de Pere Martí\nActualització: 16.07.2020 - 21:04\nMontoro. Fa setmanes que els ajuntaments demanen de poder gastar els romanents que tenen estalviats per encarar la crisi econòmica derivada de la pandèmia del coronavirus. És una reivindicació transversal, de presidents socialistes com Ximo Puig i Francina Armengol, independentistes com Quim Torra, batlles com Ada Colau o Joan Ribó… No hi ha diferències de partits: els diners que els ajuntaments tenen als bancs arran de la legislació sobre estabilitat pressupostària que va ordenar el ministre Cristóbal Montoro s’han de poder alliberar per satisfer les despeses de la crisi de la covid-19. Alguns consistoris ja els han inclosos en els seus comptes perquè el govern de Pedro Sánchez també s’hi havia mostrat favorable.\nLa proposta és de sentit comú, en veient la situació, però, quan semblava que es faria efectiva, el Ministeri d’Hisenda espanyol ha fet arribar als municipis de tot l’estat, mitjançant les associacions municipalistes, una proposta que ha causat una profunda indignació. El govern espanyol proposa de quedar-se tots els diners estalviats pels ajuntaments. Permetria que es gastessin 5.000 milions dels 14.000 que tenen, entre aquest any i el que ve, i la resta, els els aniria tornant en un termini de deu anys a partir del 2022. El ministeri de Maria Jesús Montero decidirà la quantitat de la primera transferència segons l’aportació feta per cada municipi; enguany en rebran el 40% i l’any que ve el 60%. A més, serà el govern espanyol que determinarà en què s’han de gastar aquests diners. Concretament en tres àrees: mobilitat sostenible, cures de proximitat i cultura.\nLa proposta ha indignat els ajuntaments, perquè és una violació de l’autonomia municipal i una espoliació dels seus recursos. Per calmar-los, el ministeri de Montero diu que es facilitarà l’accés dels municipis als fons europeus, sense fixar percentatge ni especificar com. Per ser efectiva, la proposta s’ha de convertir en llei i rebre l’aprovació del congrés espanyol. El PSOE no hi té majoria per a aprovar una llei com aquesta, perquè ara com ara Podem s’hi oposa. Ada Colau ha estat molt clara: ha dit que la proposta de la ministra era insuficient. Alguns altres socis parlamentaris, com ara ERC, també hi són contraris. I el PP, per fer oposició, també. Per tant, primer el PSOE haurà de convèncer els seus batlles, que no ho veuen clar, i després capgirar l’oposició de Podem. No és la primera vegada que els de Pablo Iglesias canvien d’opinió, però no poden posar en evidència Colau, la principal batllia que tenen a l’estat espanyol.\nEl federalisme del PSOE es desmenteix a cada proposta que fa el govern de Pedro Sánchez, que només actua determinat a centralitzar, fins i tot els fons de les altres institucions, per mirar de salvar-se. El socialisme havia fet sempre bandera del municipalisme, però quan van mal dades es demostra que la caixa única sempre s’acaba imposant. Ara vol fer amb els municipis com fa amb els governs autonòmics que no tenen concert: espoliar-los per salvar l’estat en temps de crisi. Després de la ronda europea d’aquesta setmana, Sánchez ha pogut constatar que està sol a Europa, on cap ajuda no li sortirà de franc, sinó que serà un crèdit a retornar. La Unió Europea és solidària però no regala res a un estat que ha demostrat tanta insolvència. Com que necessita líquid, ara es vol quedar la guardiola dels municipis.\nCompromís demana una revisió urgent del pacte del Botànic. La crisi sanitària de la covid-19 i la crisi econòmica posterior fan que res no sigui com abans. Compromís ha demanat que es revisés el pacte del Botànic i que es fes de pressa, abans del mes d’agost. La petició l’ha feta en un lloc simbòlic, al Jardí Botànic de València, on es van signar els dos acords dels governs de progrés, i ho ha fet amb els seus principals dirigents: la vice-presidenta Mónica Oltra, el batlle de València, Joan Ribó, i la dirigent del Bloc, Àgueda Micó. Compromís vol revisar el pacte amb l’argument que la situació actual no era previsible. Amb el lema ‘Les persones, primer’, han presentat un document amb 120 propostes que vol debatre immediatament dins el Consell. Diuen que encara no hi ha cap data concreta per a aquesta reunió, però la volen abans d’anar-se’n de vacances. Oltra ha explicat que portaran el document presentat a la reunió de la comissió de seguiment que ja s’ha anunciat que es convocarà perquè s’incorpori a la revisió del pacte del Botànic 2. La petició de Compromís s’afegeix a la que va fer uns quants dies enrere la nova secretària general de Podem, Pilar Lima, a Ximo Puig de revisar l’actual pacte del tripartit. Puig i Lima coincidiren en la necessitat d’actualitzar les prioritats sorgides després de la crisi per la covid-19, amb un debat intern dins el govern i la taula de seguiment del pacte. Compromís vol una política més activa de les autonomies a Europa, aprofundir en la transició ecològica i reforçar els serveis públics.\nEl govern amplia el tancament de locals a Magaluf per frenar el turisme de borratxera. El govern ha decidit d’ampliar amb dos carrers més de Magaluf el tancament provisional de botigues que venen begudes alcohòliques. D’aquesta manera, ara la norma serà vigent en cinc carrers. La resolució ja s’ha publicat al BOIB i entrarà en vigor de seguida, amb l’objectiu de protegir tota la població i evitar la propagació del virus. Encara que de primer la decisió va ser de tancar establiments situats als carrers de Punta Balena de Magaluf i Miquel Pellisa (més conegut per carrer de la Cervesa) i Pare Bartomeu Salvà (més conegut per carrer del Pernil) de Platja de Palma, s’ha decidit d’estendre el tancament a dos carrers més per a evitar que determinades imatges d’excessos puguin traslladar-se a carrers contigus. Concretament, s’ha decidit de prohibir temporalment l’activitat empresarial de tots els establiments comercials on es dugui a terme la venda de begudes alcohòliques i els establiments d’oci i restaurants situats al carrer del General García Ruiz i al carrer de Federico García Lorca.\nL’institut de Drets Humans denuncia la inacció de la justícia andorrana en la querella contra Rajoy. L’Institut de Drets Humans i l’associació catalana Drets han denunciat que la justícia del Principat d’Andorra encara no ha resolt res sobre l’ampliació de la querella per extorsió a BPA contra Mariano Rajoy i dos antics ministres del seu gabinet. La querella inicial es va presentar el 2017 contra 4 policies espanyols i es va ampliar el 2019. Les dues entitats van presentar el 2017 a la batllia una querella contra alguns policies espanyols per les pressions que podien haver comès contra ciutadans andorrans al Principat. L’objectiu d’aquestes extorsions era aconseguir informació de comptes corrents de personalitats de la política catalana a BPA, com ara la família Pujol. Entre els querellats hi havia dos ex-agregats d’Interior de l’ambaixada d’Espanya. L’any passat l’Institut de Drets Humans i Drets van ampliar la querella a l’ex-president espanyol Mariano Rajoy i els ex-ministres Cristóbal Montoro i Jorge Fernández Díaz. Segons la querella hi ha indicis que el 8 de gener de 2015 en la visita de Rajoy a Andorra es va coaccionar el govern andorrà, i es demanava que s’investigués. L’Institut de Drets Humans i Drets creuen que aquestes actuacions van minar la sobirania andorrana i algunes lleis i constaten que la justícia encara no ha informat de cap actuació en aquest àmbit.\n500 professionals més dedicarà el Departament de Salut de Catalunya a combatre la pandèmia. La consellera Alba Vergés ha explicat que es destinaran als CAP per fer de nexe d’unió i per reforçar la feina dels 180 rastrejadors inicials.\nEl 16 de juliol de 1233 Jaume I va ocupar Borriana, el primer pas en la conquesta del regne de València.


Diumenge Vilafranca celebra la seva Festa del Xató amb una masterclass del xef Oriol Castro | RTVVilafranca\nDiumenge Vilafranca celebra la seva Festa del Xató amb una masterclass del xef Oriol Castro\nEs podran tastar 5 receptes diferents de xató i beure vins de la DO Penedès.\nEl proper diumenge 25 de febrer la Rambla de Sant Francesc tornarà a acollir la Festa del Xató on es podran degustar les diferents receptes de xató que s’elaboren a les poblacions que formen part de la Ruta del Xató. Aquestes poblacions són Calafell, El Vendrell, Sitges, Vilanova i la Geltrú i Vilafranca del Penedès. A més de poder tastar les 5 receptes de xató i beure vins de la DO Penedès, els visitants podran gaudir de tot un seguit d’activitats que tindran lloc al llarg de tot el matí a la Rambla.\nEntre 2/4 d’11 i 2/4 de 3 es podran fer les degustacions i fer compres a les parades d’artesania, brocanteria i pintura instal·lades a la mateixa Rambla de Sant Francesc. D’11 a 1 hi haurà tallers infantils per aprendre a cuinar xató, mentre que d’11 a 2 els nens i nenes podran fer també participar al taller de joguines. I el plat fort serà d’1 a 2 del migdia amb una masterclass a càrrec del xef amb dues estrelles Michelin, Oriol Castro i un espectacle de màgia amb el mag Txema.\nLa festa del Xató de Vilafranca està inclosa dins del gruix d’activitats que es fan a la Ruta del Xató. Aquesta ruta és una gran aventura gastronòmica que se celebra cada any a les comarques de l’Alt Penedès, el Baix Penedès i el Garraf. Inclou més de 200 propostes d’oci, cultura, natura, platja, enoturisme, espectacles, festes populars, degustacions, concursos, xatonades populars, escapades temàtiques i molt més, per gaudir-ne en parella, en família o amb amics. 60 dels millors restaurants de la regió posen el seu talent culinari al servei de la Ruta del Xató. A més, la Ruta inclou el Xató Tapa, un nou itinerari gastronòmic per bars i restaurants, concebut per assaborir tota la creativitat del xató en forma de tapa.\nFesta del Xató, Oriol Castro, Ruta del Xató, Xató\nEl xef Jordi Guillem dóna el tret de sortida a la Ruta del Xató en el seu 25è aniversari


El Govern desafia Rajoy i crea un impost sobre els dipòsits bancaris\nHoms reivindica el dret de la Generalitat a imposar aquest tribut, d'acord amb ERC, malgrat la maniobra "lletja" del PP\nR. Mateos / O. March\nBarcelonaEl Govern ha aprovat aquest dimarts un decret llei de creació de l'impost sobre els dipòsits en les entitats de crèdit, tal com va avançar l'ARA dissabte passat. L'impost entrarà en vigor demà mateix, tot i que el decret llei s'haurà de convalidar en un termini màxim d'un mes, segons ha explicat el portaveu del Govern, Francesc Homs.\nAquesta figura impositiva forma part dels acords a què ja havia arribat fa un dies Ciu amb ERC, tot i que la creació d'aquest impost ja estava damunt de la taula de l'executiu "des d'abans de l'estiu". La Generalitat pren així a iniciativa, després que l'executiu de Mariano Rajoy creés fa poc aquest mateix tribut a un tipus del 0%, per evitar deixar-lo en mans de les comunitats autònomes. Però segons Homs, amb aquest decret llei d'avui la Generalitat passa per davant de la mesura estatal. El Govern preveu recaptar prop de 500 milions d'euros a l'any.\nHoms ha recordat que una sentència recent del Tribunal Constitucional considera possible que les comunitats autònomes puguin establir aquesta figura impositiva. La Generalitat, per tant, vol “blindar” aquest espai fiscal, davant la maniobra “lletja” del PP i que “no s'havia vist mai”.\nLa mesura del govern espanyol, ha explicat Homs, “s'està tramitant a les Corts, però no ha entrat en vigor perquè no ha estat aprovada formalment, i això ens permet anticipar-nos”. Per avançar-se a la Generalitat, l'executiu de Rajoy preveu que la seva mesura tingui efectes retroactius a data d'1 de desembre d'aquest any. Però el Govern català aplicarà “la mateixa tècnica” i deixarà clar que el nou impost tindrà efectes des del 30 de novembre.\nEl nou tribut afectarà a les entitats financeres amb seu a Catalunya i a les que tinguin un volum d'oficines en territori català. A més, s'inclourà una clàusula perquè l'impost no tingui repercussió sobre els clients.\nGovern impost dipòsits Homs


Ajuntament de Lliçà d'Amunt/Trobada virtual de l'Alcalde amb l'alumnat de 3r de l'escola Rosa Oriol i Anguera\nData i hora oficials: 25/05/2022 02:28\nTrobada virtual de l'Alcalde amb l'alumnat de 3r de l'escola Rosa Oriol i Anguera\nÚltima revisió 15-12-2020 14:56\nLa setmana passada, els tres grups de 3r de l'escola Rosa Oriol i Anguera van tenir una entrevista virtual amb l’Alcalde, Ignasi Simón.\nAquest any, amb motiu del context de crisi sanitària, l’activitat Conèixer l'Ajuntament, inclosa dins del PAE (Programa d'Activitats Educatives), s’ha adaptat al format virtual. Tot i no poder fer l’habitual recorregut per la Casa Consistorial, les tres classes si van poder conversar una estona amb l’Alcalde, a través de videoconferència, per conèixer-lo de prop i entendre millor el funcionament del nostre Ajuntament, objectius bàsics de l’activitat.\nLes tres classes han rebut un joc de taula com agraïment a aquesta trobada virtual, que esperem pugui tornar a la normalitat el més aviat possible.\nMoment de la trobada virtual\nGrup de 3rA\nGrup de 3rB


Colau no participarà al besamans al rei al sopar\nL’alcaldessa Ada Colau no participarà en el besamans al rei Felip VI diumenge abans del sopar de benvinguda del Mobile World Congress (MWC). Com ja va fer l’any passat, fonts de l’Ajuntament han informat a l’ACN que Colau estarà al sopar que se celebrarà al MNAC i la inauguració del MWC, on saludarà el rei i a les autoritats presents.\nL’any passat la líder municipal va rebutjar participar al besamans perquè era un acte de “vassallatge impropi del segle XXI”. Enguany la mateixa alcaldessa ha fet públiques les raons per les que s’oposa a aquest acte protocolari. En un vídeo-selfie difòs a Twitter, es declara “republicana” i “educada” i critica que tenir “un cap d’Estat per herència sanguínia” és “inexplicable en democràcia”. També assenyala que és “crítica amb el paper del rei en el diàleg amb Catalunya” i avança que saludarà al monarca “com cada any” però no farà el besamans: “Em sembla una cosa antiquada no, el següent, rància i quasi medieval, que ja podríem superar i modernitzar-nos”.\nAda Colau Mobile World Congress\nLa concentració serà diumenge a les 17 hores al MNAC


Edicions Proa convoca un nou premi de novel·la inèdita en català amb una dotació de 40.000 euros La República\nACN Barcelona.-Edicions Proa ha convocat un nou premi de novel·la inèdita en llengua catalana. El Premi Proa de Novel·la neix amb el propòsit “d’impulsar l’excel·lència, la renovació i el reconeixement […]\nACN Barcelona.-Edicions Proa ha convocat un nou premi de novel·la inèdita en llengua catalana. El Premi Proa de Novel·la neix amb el propòsit “d’impulsar l’excel·lència, la renovació i el reconeixement de la literatura catalana, com a continuació de la tasca editorial de Proa al llarg de les dècades”. El termini d’admissió d’originals venç el 15 de juliol de 2019 i la dotació del premi és de 40.000 euros. El veredicte s’anunciarà el novembre de 2019 en una festa literària, i tot seguit la novel·la guanyadora arribarà a les llibreries. El jurat d’aquesta primera edició està format per Vicenç Villatoro, Nelleke Geel, Xavier Pla, Clara Queraltó i Josep Lluch.


QUÈ T'ANAVA A DIR: Els lots nadalencs\nEl lot de l'Ajuntament del Vendrell hi havia entre altres menges nadalenques: vi blanc, negre, cava; els tres tipus de torrons, panetone, una pinya natural, una capsa de té verd, una mena de "nocilla" del comerç just, polvorons. La qualitat era força bona i a la gent li ha agradat força. Avui m'he assabentat que a l'Ajuntament de la Bisbal han donat un pernil d'aglà. Mmmmm. Aquesta és la meva reivindicació. Reconec que aguantar aquell alcalde & cia no és fàcil, però un pernil d'aglà són paraules majors. Almenys al Vendrell hem tingut lot que ja és important pels temps que corren.


Descomptes de fins el 75% a les rebaixes a l'Espai Gironès i gran afluència de visitants\n+ Notícies - 07/01/2019 - 14:30\nAlgunes botigues ja havien començat les rebaixes abans d'avui però això no ha restat visitants durant el primer dia\nRebaixes a l'Espai Gironès\nImagen 1 de 1 - Rebaixes a l'Espai Gironès\nLa campanya de rebaixes a l'Espai Gironès s'ha iniciat amb importants descomptes, que en alguns establiments arriben al 75%. El gerent de l'Espai Gironès, Pau Jordà, valora molt positivament l'inici de la campanya i indica que s'espera una gran afluència de públic. Algunes botigues ja havien començat les rebaixes abans d'avui però això no ha restat visitants durant el primer dia. "Als establiments hi ha una àmplia oferta, de molta qualitat, i és una gran oportunitat per fer compres de plena temporada a molt bon preu", destaca el gerent de l'Espai.\nEl centre comercial espera tenir una bona campanya de rebaixes i, contràriament al que es pot pensar, el fet que alguns establiments comencin les rebaixes uns dies més aviat o que en els darrers anys hagi entrat amb força el Black Friday no es creu que sigui perjudicial per a la campanya de rebaixes, ja que en el cas concret del Black Friday es tracta d'una oferta concreta i molt curta en el temps que ha generat una demanda per sí mateixa diferent de les rebaixes tradicionals, que s'allargaran ben bé fins a mitjans del mes de Febrer o quan s'esgotin els productes rebaixats.\n#salt #rebaixes #espaigirones


Gran activitat en el port de Palma | Ports de Balears\nInici » Gran activitat en el port de Palma\nEl port de Palma és el port més gran que gestiona Ports de Balears, per aquest motiu es concentren més serveis i activitats que en la resta de molls. El port de la capital es coneix especialment per la gran activitat nàutica esportiva i per ser la destinació principal dels creuers. A més, és especialment important per als residents de la illa posat que és el port que proveeix de la majoria de productes que es necessiten a Mallorca.\nL'activitat del port de Palma és intensa i contínua; les 24 hores del dia, 365 dies a l'any. Les xifres registrades mostren que passen pel port uns 2.300.000 passatgers anuals entre línies regulars i creuers, 170.000 vehicles de passatge i 130.000 com a mercaderia, 3.000 bar-cos mercants de 35 nacionalitats, 1 milió de tones de productes petrolífers, 200.000 de ciment i 6.500.000 de mercaderies diverses.\nD'aquesta manera, per gestionar tota aquesta activitat és necessari comptar amb els serveis que ofereix el port; des de les diferents infraestructures com la càrrega i descàrrega de mercaderies, el tràfic de passatgers de línies regulars i de creuers, l'activitat pesquera, etc. fins a, en terrenys portuaris, els organismes públics que es poden trobar com la delegació territorial de l'Agència Estatal de Meteorologia, el Centre de Coordinació de Salvament Marítim, l'administració de Duanes, Capitania, Policia Nacional, Sanitat i les mateixes oficines de l'Autoritat Portuària, entre uns altres.\nOperen també empreses privades com les què proporcionen els serveis d'estiba, de remolque o de gestió de residus; i moltes altres de reparacions, manteniment i serveis diversos que realitzen les seves activitats principals en el mateix port.


L’Ajuntament d’Agramunt posa en arrendament les masses comunes resultants de la concentració parcel·lària – Comarques de Ponent\nL’Ajuntament d’Agramunt posa en arrendament les masses comunes resultants de la concentració parcel·lària\nComarques Posted On octubre 9, 2013\nL’Ajuntament d’Agramunt ha tret les masses comunes resultants de la concentració parcel·lària. Concretament, el plec de condicions preveu l’assignació de 64 parcel·les que sumen un total de 67 hectàrees. Les ofertes hauran de ser superiors al preu mínim fixat per l’Ajuntament de 100 euros per hectàrea i any i caldrà acreditar que el concursant obté almenys el 25% de les seves rendes a partir d’activitats agrícoles, ramaderes o forestals.\nPel que fa a les millores, es valorarà l’oferta econòmica, la residència i el desenvolupament de l’activitat al mateix municipi així com la instal·lació del reg, que caldrà justificar en el moment de la contractació. Segons l’alcalde d’Agramunt, Bernat Solé, «es tracta d’unes parcel·les resultants de la concentració parcel·lària que en aquests moments no s’estan aprofitant i fins i tot generen risc d’incendi per la seva manca de manteniment. Amb aquest procés d’arrendament aconseguim que aquests comunals no quedin abandonats i alhora se’n pugui treure un profit».


La Columna d'en Jordi Casals: Homenatge a les víctimes del conflicte: orgull i absències\nHomenatge a les víctimes del conflicte: orgull i absències\nEl dissabte vaig estar orgullós de ser d'Esquerra Republicana de Catalunya i de formar part d'un projecte com el del govern de progrés de Catalunya.\nSí, en uns moments d'acorralament per part de l'opinió publicada d'aquestes dues opcions, és un gaudi poder assistir a l'homenatge a les víctimes d'Osona de la repressió franquista que es va fer al MIT de Manlleu.\nEm vaig sentir orgullós que el govern del que en formo part hagi tirat endavant iniciatives a favor de la memòria històrica de les víctimes del franquisme com l'acte del dissabte.\nÒbviament que en la guerra hi van haver abusos en ambdós bàndols, tampoc ara aquí faré una comparativa quantitativa ni qualitativa, només diré que les víctimes en la reraguàrdia de la zona republicana van tenir la seva rehabilitació (els màrtirs i los caídos) i es van recordar durant els anys de la dictadura de Franco. La transició amenaçava en comportar el pacte del silenci, un silenci injust per les víctimes davant l'autoritarisme feixista del general.\nI orgullós em vaig sentir de compartir formació política amb l'alcalde de Manlleu, Pere Prat, que va acceptar acollir l'acte i ser-hi present. L'alcalde de Vic no ho va voler fer.\nVa ser un moment molt dur veure l'homenatjat de Vic que era l'únic que no rebia el reconeixament per part del seu alcalde...\nLa Generalitat, a Manlleu i amb Pere Prat al capdavant, va fer justícia i jo me'n sento orgullós.\nApunts sobre la memòria històrica\nPublicat per Jordi Casals i Prat a 23:48\nEtiquetes de comentaris: Generalitat, Memòria Històrica, Osona, República\njo també em vaig sentir orgullós de l'acte i de pertanyer en aquest govern. Felicitats per l'alcalde de Manlleu, penso que dissabte la capital del Ter va fer de capital de comarca davant de l'absència unànime del govern de Vic. Que cadascú en tregui les seves pròpies conclusions.\n22 de març de 2010 a les 1:49\nHi el de Torelló hi era?????\n22 de març de 2010 a les 10:03\nSí, anònim, de Torelló hi érem l'alcalde, la Montse i un servidor\n22 de març de 2010 a les 13:58\nMolt bé per l'alcalde de Manlleu i pels manlleuencs, i molt bé pel govern de Catalunya.\nCom ja vaig comentar el seu dia, els resultats electorals no enganyen. Ja podrien apendre alguns partits polítics vigatans dels seus correligionaris a la comarca...\n22 de març de 2010 a les 16:50\nEl noi del sucre ha dit...\nComunistes i separatistes, com voleu que els de missa de 12 homenatgin els represaliats del catòlic i nacionalista espanyol den Franco?\n22 de març de 2010 a les 20:58\nM'hauria agradat ser-hi.\nNomés vull insistir en una cosa per mi essencial: el Valle de los Caídos continua en peu i s'hi continuen celebrant homenatges i misses. Per això a l'Estat Espanyol passen i deixen de passar coses que ens hauria de fer caure la cara de vergonya a tots -als ciutadants i a les nostres suposades classes dirigents-.\n23 de març de 2010 a les 23:46\nSí, Biel, això en qualsevol democràcia seria un escàndol!\n24 de març de 2010 a les 21:10


Futbol : taules al partit GironellaB -Castellbell – Castellvilarenc.info\nby Equip de Producció de Noticies 22/10/2012\nEl Centre d´Esports Castellbell va aconseguir un valuós empat al camp del Gironella en un partit en el que els Castellvilarencs van dominar en tot el partit . El primer temps semblava que tot acabar sense gols però a falta d’un minut els del Berguedà m van obrir la llauna i van fer el primer gol .\nA la represa El Castellbell va seguir jugant com en el primer temps , aconseguint empatar el partit , els Bagencs buscaven la remuntada , però els berguedans marquen un gol i quant tot semblava sentenciat el Castellbell aconsegueix empatar a pocs minuts del final .\nGIRONELLA B 2 CASTELLBEL 2\nD’altre banda el CE Castellbell va rebre divendres passat a la nit el trofeu campions que un conegut mitja esportiu ofereix els galardons als campions de totes les disciplines esportives . tot i que el Castellbell el primer equip no va quedar campió però si l’ascens directe el director del diari Santi Nolla , va entregar el trofeu a l´ex directiu del Castellbell en Lluís Pallise .\nCaques de gos al carrer?? No, gràcies!!!!!


L'alternativa a la llet més sana es complica, però aquest gràfic la descompon - Article, Abril 2021\nL'alternativa a la llet més sana es complica, però aquest gràfic la descompon\nLes alternatives de llet són més modernes que mai, però els ingredients i els fets nutricionals poden resultar nebulosos.\nSi us aventureu a gairebé qualsevol cafeteria o botiga de queviures, és molt probable que trobeu una gran varietat d’opcions de llet. Enrere han quedat els dies en què la preocupació més gran era saber si volia descremar o un 2%, perquè ara les opcions són infinites. Totes les diferents marques i alternatives per triar poden semblar intimidadores. Heu d’aconseguir soja? Ametlla? Què passa amb la llet de coco? La decisió pot ser difícil si no coneixeu els avantatges que podríeu treure de cada opció. Si sempre us heu preguntat, què l'alternativa més saludable de la llet és , Espectacle corresponsal i director de la Clínica de Medicina Funcional de Cleveland, el Dr. Mark Hyman, desglossa tota la informació sobre la llet que necessiteu conèixer.\nCada cop més, els nord-americans defugen la llet de vaca. Segons l'Associació per a aliments vegetals, la llet vegetal representa ara aproximadament 15 per cent del mercat total de la llet . El tipus de llet que hauríeu de comprar depèn en última instància de la informació nutricional que us sigui més important (i, per descomptat, tenint present qualsevol al·lèrgia). Tant si sou vegans, si teniu al·lèrgia a la lactosa, les nous o la soja, o si teniu restriccions dietètiques, hi ha una opció per a vosaltres.\nAquest tipus de llet pot ser baixa en calories, si es presta atenció.\nCada tipus de llet té la seva pròpia gamma de calories segons la marca. El doctor Hyman diu que sempre heu de revisar l’etiqueta de l’envàs de la llet abans de comprar per assegurar-vos que no tingui massa sucre (ni sucre afegit) ni calories. La llet d’ametlles és un dels majors culpables pel que fa als sucres afegits i a un alt contingut calòric. Si no teniu cura, podeu afegir més de 60 calories al cereal escollint aquesta opció. Però no es perd tota esperança per a la llet d’ametlles; certes marques de productes no edulcorats la llet d’ametlles pot tenir fins a 25 calories , per tant, fixeu-vos en les etiquetes.\nAltres mencions honorífiques en la categoria de baix contingut calòric són la llet de civada i de soja, que ambdues solen tenir menys de 100 calories per porció.\nLes alternatives de llet tenen tanta proteïna com la de vaca?\nSi la proteïna és una cosa que voleu guanyar amb la ingesta de llet, Hyman diu que la llet de soja és la vostra millor opció. La llet de soja pot contenir entre set i 12 grams de proteïna per porció, mentre que la llet de vaca té aproximadament vuit grams de proteïna per porció. Un segon proper a la llet de soja és la llet de pèsol, una alternativa de llet més recent i pròxima, que també normalment té uns vuit grams de proteïna , segons NBC News.\nEstic fent una dieta baixa en sucre, quina llet he d’evitar?\nLa majoria de les alternatives de llet tenen alguns sucres afegits, però Hyman diu que la llet de civada acostuma a ser el pitjor infractor. Una ració mitjana de llet de civada pot tenir fins a 17 grams de sucre, cosa que, per a una ració de llet, és molt gran. Segons Hyman, la majoria d’altres alternatives de llet només tenen fins a uns set grams de sucre. La llet de vaca normal no té sucres afegits , però encara conté uns 13 grams de sucre natural a causa de la lactosa, segons Salut quotidiana .\nLlavors, quina és la millor alternativa a la llet en general?\nSi busqueu llet que arribi a gairebé tots els paràmetres de salut i versatilitat, Hyman diu que la llet de coco és la vostra millor aposta, i també la seva preferida personal. La llet de coco és la més baixa en sucre i calories i, a més, és el millor substitut per utilitzar en receptes. Heu d’assegurar-vos de comprar llet de coco lleugera i sense sucre per treure el màxim profit de la vostra llet. D'acord amb Notícies mèdiques avui, la llet de coco pot fins i tot estimular la pèrdua de pes i promoure la salut cardíaca.\nTot i que cap d’aquestes alternatives té la mateixa quantitat de calci que proporciona la llet de vaca, Hyman diu que els beneficis de les alternatives de consum de llet superen els riscos potencials i hi ha altres maneres d’obtenir dosi diària de calci . És important tenir en compte quins beneficis per a la salut són més importants per a vosaltres i, a continuació, escollir la llet a partir d’aquesta. Ara que ja sou un expert en totes les coses sobre la llet, podeu ser un comprador més intel·ligent i trobar marques que funcionin millor per a vosaltres i per al vostre pressupost.\nLes millors opcions de llet per al vostre cafè\nQuè menjar per als ossos forts\nLa veritat sobre els cafès gelats que compres al supermercat


Activitats exposició Geni Culinari / Activitats / Girona / Seus / Home - Museu d'Arqueologia de Catalunya\nHome / Seus / Girona / Activitats / Activitats exposició Geni Culinari\nActivitats exposició Geni Culinari\nVISITES GUIADES AMB EL COMISSARI DE L'EXPOSICIÓ\n8 de juliol a les 12 h\nVisita de la mà del comissari de l'exposició, Lluís García, acompanyada d'uns tastets de cuina prehistòrica.\nInformació i reserves: 972 20 26 32 o macgironagalligants.cultura@gencat.cat\n11 de juny i 16 de juliol, a les 12 h\nRecorregut per l'exposició per mostrar les restes arqueològiques des de la perspectiva culinària\n18 d'abril a les 10 i a les 11,30 h\nTaller de pastisseria a càrrec de Pitu Roig\nOrganitza: Museu d'Arqueologia de Catalunya-Girona i Obra social "La Caixa"\n6 de maig a les 11,30 h\n"CUINEM COM A LA PREHISTÒRIA". A càrrec d'Arqueolític\nDemostració-taller on els participants podran descobrir algunes de les tècniques a la prehistòria emprades per a cuinar. Podran experimentar i recuperar com es feia una sopa sobre còdols o cuita de carn en el Paleolític o com s'elaboraven galetes en el neolític.\n27 de maig a les 11,30 h\n"AMB LES MANS A LA MASSA"\nRealització d'un taller on podrem aprendre a elaborar diferents postres de la mà de Kooking,\n17 de juny a les 11,30 h\nRealització d'un taller on podrem aprendre a elaborar plats freds de la mà de Kooking\n23 de setembre, a les 12 h\n"LA CUINA, EL NOSTRE LABORATORI DE QUÍMICA". A càrrec de la Càtedra de cultura científica i comunicació digital de la UdG.\nAquest taller demostrarà de forma atractiva alguns exemples de la ciència amagada darrera els processos quimicofísics que hi ha en una cuina. Es mostraran i descriuran variacions curioses per elaborar plats habituals, per exemple un ou ferrat de color verd. Els participants també gaudiran d'un petit joc de màgia química i, fins i tot, s'emportaran a casa algun secret.\n9 de juny, a les 19 h\n"L'ALIMENTACIÓ AL PALEOLÍTIC"\nXerrada a càrrec d'Eudald Carbonell, catedràtic de Prehistòria de la Universitat Rovira i Virgili. Acompanyament d'uns tastets de cuina prehistòrica a càrrec del cuiner Pere Planagumà.\n"SI CUINAR ENS FA HUMANS, DEIXAREM DE FER-HO?. A càrrec de Toni Massanés. Amb l'acompanyament d'un itinerari de tastets botànic "Un passeig per la història de la cuina mediterrània al bell mig de Girona" a càrrec del biòleg Evarist March.\nDEBAT. CONVERSES A TRES BANDES\n15 de setembre, a les 19 h\n"TRES MIRADES SOBRE LA HISTÒRIA DE LA CUINA". A càrrec de Jaume Fàbrega, Jesús Contreras i Lluís García.\n"ALIMENTACIÓ INFANTIL". A càrrec de Carlos González


Publicat el 08/11/2017 09:49\nEs mantenen les incidències en algunes línies de Rodalies i als FGC.\nCentenars de persones han tallat aquest dimecres al matí les vies de l'AVE a l'estació de Girona, segons ha informat la companyia Renfe. El grup ha entrat massivament a la zona de vies, fet que ha obligat a interrompre el servei en els dos sentits de la circulació i que els trens que tenien prevista la sortida des de les estacions de Barcelona Sants i Figueres-Vilafant cap a Girona no puguin efectuar el seu trajecte.\nMentrestant, a Rodalies es mantenen els talls a Mataró de l'R1, als quals se li ha afegit un altre a Blanes de la mateixa línia; a Montcada Bifurcació, que afecta les línies R3 i R4; i a Sant Vicenç de Castellet, també a l'R4. Pel que fa a l'acció a Ulldecona, que tallava l'R16, ja ha finalitzat i el trànsit ferroviari s'ha restablert.\nDe fet, a través del compte oficial de Twitter, Rodalies de Renfe ja avisa que hi ha "grans afectacions" a tota la xarxa per invasió de persones i objectes a la via. Pel que fa als Ferrocarrils de la Generalitat de Catalunya, els trens es troben aturats entre Valldoreix i Mira-sol i Valldoreix i Vopelleres, també per la presència de manifestants a l'estació de Sant Cugat del Vallès.\nIMATGE: Manifestants tallant la via de l'AVE a Girona, avui 8 de novembre. ACN.


Font Salada, hotel a Oliva (Safor)\nPàgina d'inici\tCases Rurals\tAltres allotjaments\tFont Salada\nFont Salada - Xavier Gómez\nEls colors, naturals i provocats, són els protagonistes d’aquest hotel que mira el passat per ser modern.\nL’entrada es fa per un camí flanquejat per tarongers. N’hi ha molts, centenars, als 43.000 m2 de la finca. Més endavant, a mà dreta, una antiga casa on els pagesos guardaven les eines, és ara la recepció. Al costat, un molí de vent que ajuda a bombejar aigua per regar i perquè “la fonteta xorre auia”, com diu la Mari Carme, un dels diversos rostres joves i somrients que esperen el visitant en aquest racó de la Safor conegut com Font Salada.\nQue ningú s’enganyi: la masia no és de cap segle remot. Tan sols té quatre anys, però, això sí, ha estat construïda acuradament amb detalls rústics. No hi falta imaginació... ni color. Obra d’un conegut dissenyador de la comarca, la Font Salada ofereix petites recompenses visuals. De color, n’hi ha fins i tot a la teulada. Una rosa dels vents indica cap a on bufa a l’habitació on ens allotjarem: mestral, migjorn, gregal... El sol del capvespre pinta de colors les escales de pujada cap a les habitacions quan passa per un gran vitrall de formes sinuoses. Les cambres, àmplies, acollidores, combinen liles i roses, fustes i interruptors que es rosquen. El minibar és una nevereta retro platejada.\nPerò a la Font Salada encara hi ha més sorpreses quan el sol marxa. El camí d’entrada s’il·lumina amb desenes de punts brillants; als horts (que en part abasteixen la cuina), unes estranyes canyes expliquen la seva funció de nit, quan les seves puntes s’encenen per acompanyar les estrelles; a dins, llums que semblen petites olles, de formes difícils. La piscina en forma d’ela; la gastronomia gustosa, fresca; l’olor d’una mar pròxima, i el bon tracte completen l’harmonia d’aquest descobriment de la Safor.\nEl perquè de la Font Salada\nA una passejada de cinc minuts des de la Font Salada hi ha el motiu que justifica el seu nom. Es tracta d’un brollador d’aigües concentrades en un estany artificial en el qual, sigui quina sigui l’època de l’any, trobareu algú amb els peus en remull (com a mínim). Són, és clar, aigües salades, a les quals els atribueixen propietats curatives. S’ubiquen on els del municipi de Pego li diuen l’ullal del Burro, a l’inici d’una marjal, una albufera en petit de gran riquesa ecològica. Val la pena passejar-hi i obviar-hi l’espai de futbolins i billars que el restaurant pròxim a la font ha instal·lat aprofitant el reclam d’aquestes aigües 'miraculoses'. -Pep Ruiz.\nAquest allotjament es va publicar en el número 123 del DESCOBRIR.\nHabitació (inclou esmorzar): entre 70 i 90 €.\nMenú del dia: 13,64 €.\n962 13 17 42 / 626 30 82 33\nLes cases de Potries dormen als peus de petits contraforts muntanyosos, seguint la disposició tortuosa dels nuclis d’origen musulmà. Ens endinsem pels carrers estrets fins arribar a...\nEl carrer de Sant Vicent de Ròtova enllaça amb un camí ben asfaltat que transcorre entre hortes de tarongers i algun mas. A la dreta se sent la remor tranquil·la del riu de Vernissa. Resseguint el...\nA Simat de la Valldigna, municipi de la comarca la Safor, just al davant de la font Gran, l’aigua flueix a una gran bassa rodejada de parets blanques. És un dels punts més emblemàtics del nucli...


FELICITATS! - PROA\nArticle de Marta Alonso, productora de Teidees Audiovisuals i secretària de PROA, publicat a l’Infoproa de dimarts 25 de juny de 2019.\nPerdoneu, però com sempre… he vingut a parlar d’allò nostre; es a dir, de l’animació. Allò que ens fa patir tant. Els de l’animació acabem d’arribar d’Annecy amb olor a formatge. Ahir ja vam rebre les xifres: hem estat 12.300 persones acreditades de 92 països diferents durant una setmana. Com ha anat? Molt bé, com sempre. I molt cansat, com sempre. Els festivals són molt importants i això ja ho sabeu. Aquest any, però, el Festival ens ha portat una novetat importantíssima – i d’això vull parlar- : la Mar Saez s’ha convertit en “la secretària general de la unió europea”. Perdoneu, això és una broma interna. La veritat és que l’han anomenat la secretària general de la AE (Animation in Europe), la federació d’associacions de productors d’animació europeus. Llarg, oi?\nI això trobo que està molt bé i que s’ha de subratllar. La nova junta la formen un francès, una belga, una irlandesa, un alemany, un holandès… i la Mar (no és un acudit). Hem posat des de PROA un peu a Europa, un peu a la informació de primera mà (que és un dels pilars de PROA, estar informats a primera fila) i un pas importantíssim per ProAnimats (els pesats de l’animació).\nCom s’ha aconseguit això? Doncs fent les coses ben fetes. No té més secret. Treballant i fent la feina ben feta. Així que: Felicitats Mar, de part de tots. I la meva reflexió és molt contundent: les coses estan molt difícils, però quan es fan les coses ben fetes: surten. I és de justícia que nosaltres, els companys, ens felicitem. Amb aquesta actitud positiva, proactiva i ProAnimats… segur que anem endavant.\nI parlant de felicitar: tornant d’Annecy, vam anar a l’estrena d’una sala de Filmax triple pantalla (ScreenX). Això també ens alegra molt, que els companys facin coses i les puguem celebrar tots. Felicitats Carlos.\nI ja que hi som felicitats als companys de PROA que han estat premiats fa poc al FIC-CAT… i felicitats a tots els que esteu suant als rodatges d’estiu (que sou uns quants). I felicitats als que arranqueu un nou Màster de PROA… i…\nLes coses estan molt difícils arreu, però cal seguir endavant… fent les coses ben fetes. I cal felicitar-nos entre nosaltres, molt.\nI com que està arribant l’onada de calor, ho deixo aquí. Aneu a remullar-vos i que passeu un bon estiu tots. Que els productors ens el mereixem. Felicitats a tots per dedicar-vos al que us agrada. Feu-ho bé.\nPrevANIMATION IN EUROPE ESTRENA JUNTA DIRECTIVA\nVENENT FUM (o com sobreviure a Cannes)Next


Càmera, llums, interacció!\nTorre Jussana edita des de fa anys la col·lecció d’Útils Pràctics per oferir a les entitats i associacions publicacions monogràfiques de qualitat sobre àmbits clau per al seu bon funcionament. El darrer número publicat porta per títol: “Càmera, llums, interacció! Manual de comunicació associativa en temps 2.0” i està dedicat a la comunicació associativa en temps 2.0. Tal i com explicava Montse Santolino, coautora de la publicació juntament amb Jordi de Miguel Capell, té com a objectiu “generar entitats comunicatives” i transmetre a les associacions de BCN la importància de la comunicació i d’executar-la de manera planificada.\nL’útil pràctic combina exemples pràctics i bones pràctiques d’entitats que fan d’aquest manual un document de gran utilitat tot i que “no hi ha formules màgiques” com explicava en Jordi de Miguel. I és que “tot comunica” i per tant és bàsic i fonamental fer una tasca interna de coordinació perquè tots els que formen part de l’entitat han de transmetre i comunicar en la mateixa direcció: “des de la persona que rep els voluntaris o agafa les trucades, fins al mateix responsable de comunicació són claus per mantenir una bona comunicació de l’entitat”.\nTot comunica, i comunicar implica una construcció organitzativa i és un component ineludible de totes les accions que realitza una entitat.\nEl document, que es pot descarregar en PDF al web de Torre Jussana o bé demanar-lo en paper amb un cost de 5€, tracta sobretot de la planificació de la comunicació, la comunicació interna, la comunicació externa, la gestió de xarxes i comunitats i la relació amb els mitjans de comunicació, entre d’altres.\ncomunicació, Torre Jussana, cab, comunicació associativa\nElParlante i Teleduca engeguen una formació per promoure l'educomunicació a Barcelona


Vídeo xat Manwakh - sales de xat a Zamakh wa manwakh - Hadramaut - Iemen - Kangaroochat\nPàgina d'inici › Per país › Iemen › Hadramaut › Zamakh wa manwakh › Vídeo xat manwakh\nVídeo xat manwakh Zamakh wa manwakh > Hadramaut > Iemen\nVols fer nous amics? No ho dubtis i l'accés a aquest moment Vídeo xat Manwakh, el punt de trobada en línia per a tots els amants de la diversió i l'alegria. Des de casa, a qualsevol hora del dia i la nit, trobarà desenes de persones com vostè, tractant d'evitar la rutina i tenir un moment de diversió.\nHi ha moltes maneres de divertir-se; xat és un d'ells, perquè és agradable per parlar quan vulgui, amb qui vulgui. Si en aquest moment, t'agrada xatejar amb algú de Manwakh i, fins ara, no se sap per on començar, deixa de vacil·lar, perquè no trobarà una millor sala de xat de Vídeo xat Manwakh als Kangaroochat.\nAquest és el teu moment! Conèixer a algú de Manwakh, que té lloc 0 habitants, en els quals es podien trobar la seva ànima bessona! Si se sent un pessigolleig quan es pensa en parlar amb qualsevol usuari de la llista de Vídeo xat Manwakh, no dubti en iniciar un xat privat. No deixeu que ningú més ho faci primer.\nLlista d'usuari al costat de Manwakh\nmgopran- (Situat a 160.54 km)\njlilats- (Situat a 160.54 km)\nalrsddfga- (Situat a 160.54 km)\nmuthna12151971- (Situat a 160.54 km)\nalkisr2004- (Situat a 160.54 km)\ngoone- (Situat a 160.54 km)\nwanted456- (Situat a 160.54 km)\naehhh- (Situat a 160.54 km)\nabooodi4493- (Situat a 160.54 km)\naldfghju- (Situat a 160.54 km)


maniquins: deslletament del fill de la maniquí\nAllunyar el fill del maniquí: coses a tenir en compte\nCom a pare, el millor lloc per decidir el moment adequat per a la qual surt el maniquí - és la vostra decisió.\nDe vegades els nens decideixen deixar els seus maniquins per si sols. Sovint, els pares són els que decideixen. Intenteu no sentir-vos precipitat o pressionat per les reaccions de la família, altres nens o fins i tot desconeguts.\nÉs probable que el vostre fill s’hagi relacionat molt amb el maniquí. Tocar i mamar amb la comoditat i calma el vostre fill. Igual que altres objectes d’aferrament, els maniquins poden ajudar els nens a gestionar l’estrès quotidià de la seva vida.\nPerò arriba un moment en què el maniquí ha d’anar. Probablement al vostre fill no li serà fàcil compartir-lo. Per tant, si sents que és hora que el maniquí vagi, a L’aproximació gradual és la més justa i fàcil.\nL’ús maniquí, sobretot més enllà d’uns 4-5 anys d’edat, augmenta la possibilitat de tenir problemes dentals més tard en la infància, per exemple, el problema de les dents d’un nen que creixen fora de línia.\nConsells per deslletar el maniquí\nA continuació us detallem algunes coses que podeu fer abans de començar a reduir l’ús maniquí del vostre fill:\nsufragetar els temps de les pel·lícules\nFeu una mica de pressió recordant-vos que mamar un maniquí no es converteix mai en un hàbit de tota la vida. Molts nens deixaran d’utilitzar un maniquí per si mateixos.\nTrieu la vostra temporalització. Un període de canvi o estrès per a vostè o el seu fill pot no ser un bon moment per renunciar.\nParleu amb el vostre fill sobre renunciar al maniquí, si el vostre fill és prou gran com per entendre-ho.\nQuan tu i el teu fill estiguis preparat per començar, proveu aquestes idees:\nProveu d’utilitzar el maniquí menys per reconfortar-vos durant el dia. Una forma de fer-ho és deixar el maniquí en un lloc especial, després treure'l com a part de la rutina del son. Això ajudarà a que aquest procés vagi més ràpid.\nLimiteu l’ús maniquí a determinats moments i llocs, per exemple, el cotxe o el bressol. Això dóna la possibilitat al vostre fill / a que s’acostumi a estar sense el maniquí.\nUtilitzeu gradualment el maniquí cada vegada menys quan torneu a instal·lar el vostre fill durant la nit. Per exemple, doneu el maniquí al vostre fill cada dos cops que plora a la nit el dia dos, i cada tres vegades el dia tres, etc.\nUna vegada que el vostre fill hagi de fer front durant períodes més llargs sense el maniquí, establiu una hora i una data, i després traieu-ne el maniquí. Aquestes idees poden ajudar:\nMarca l’ocasió d’esdevenir lliure de maniquí amb una celebració o recompensa especial.\nPot ser més fàcil i divertit ajudar el vostre fill a deixar-se el maniquí. Per exemple, podeu suggerir penjar-lo a l’arbre perquè les fades donin a altres nadons que no tinguin maniquí. O col·locant-lo a l'alimentador d'aus per als ocells. D’aquesta manera, si el vostre fill ho torna a demanar, li podreu dir que ja no en teniu. Només recordeu llençar tots els maniquins. No voleu que el vostre fill trobi el maniquí que creu que tenen els ocells.


El Col·legi celebra 16 anys!! - dissenygrafic.org\nTags: conferències, Diàlegs amb la lletra, Floreix Girona, lletra\nEl dia 5 d’octubre de 2004, el Col·legi va començar la seva singladura. De llavors ençà, aquest Col·legi, el teu, ha treballat intensament i ha anat complint molts dels reptes i desitjos que aquell dia es van proposar.\nHa ampliat el ventall dels seus serveis adreçats a les persones col·legiades, com ara, una notable millora en la cobertura del risc que ofereix l’assegurança de responsabilitat civil professional i que està inclosa en la quota col·legial; un servei d’assessorament gratuït en àrees legals, laborals i fiscals, mitjançant l’acord de col·laboració que té subscrit amb diverses empreses de confiança; un servei de Registre Especial de Creacions de Disseny, amb una tarifa molt econòmica; assessorament professional i servei de mediació; entre d’altres avantatges.\nCom bé saps, ara fa un any vam començar els actes commemoratius del 15è aniversari. El tret de sortida va ser la Jornada “La Utopia és realitat”, que es va celebrar al Museu del Disseny de Barcelona i que va comptar amb l’assistència de nombroses persones col·legiades, membres d’honor, estudiants de disseny, altres professionals i representants d’algunes institucions.\nFent balanç dels, ara ja, 16 anys d’existència, acumulem un seguit d’experiències molt gratificants, fruit dels espais de debat i trobada que hem creat amb els membres col·legiats i col·laboradors habituals, que durant tot aquest període han donat el seu suport per fer realitat molts dels projectes, iniciatives i activitats transversals que omplen les pàgines de la història del Col·legi. En l’actualitat, ens obrim a àmbits internacionals i cerquem sinergies, sense descurar la problemàtica del dia a dia.\nEncara que, també, hi trobem una lluita constant per afavorir i promoure la legitimitat i la legalitat de la professió i dels professionals que integren la comunitat del disseny gràfic, -la disciplina de la comunicació visual-; un esforç diari per donar visibilitat, per assenyalar un parell de qüestions, a les reivindicacions en contra de l’intrusisme professional i la competència deslleial que ocasiona i que repercuteix negativament no només en la professió, si no també al conjunt de la societat; i la cerca de l’empara de les administracions competents, malgrat la seva demostrada inactivitat habitual.\nEns trobem davant d’una crisi de proporcions encara no estimades, però anem creixent perquè és el moment de sumar, d’unir-nos, tots els professionals de la comunicació visual, independentment de l’especialitat. Ara i més que mai, junts ens ajudem, més i millor. Fem Col·legi! Fem Disseny!\nMoltes felicitats, col·legiades i col·legiats!


El PP Català reclama al Govern que inclogui en els pròxims pressupostos una partida per a la construcció del nou Institut de Vilafant - Partit Popular de Girona : Partit Popular de Girona\nHome / Actualitat gironina / Alt Empordà / El PP Català reclama al Govern que inclogui en els pròxims pressupostos una partida per a la construcció del nou Institut de Vilafant\nEl PP Català reclama al Govern que inclogui en els pròxims pressupostos una partida per a la construcció del nou Institut de Vilafant\nLa portaveu adjunta del grup parlamentari del PPC, Esperanza García, anuncia que “presentarem una proposta de resolució al Parlament perquè és inadmissible que aquest Institut porti 8 anys en barracons”\nLa portaveu del PPC a l’Ajuntament de Girona, Concepció Veray, denuncia que “Girona és la província catalana amb més barracons”\nLa portaveu adjunta del grup parlamentari del Partit Popular Català, Esperanza García, ha reclamat avui al Govern de la Generalitat que “inclogui en els pròxims pressupostos una partida per a la construcció del nou Institut de Vilafant”. En aquest sentit, García ha anunciat que “presentarem una proposta de resolució al Parlament perquè és inadmissible que aquest Institut, que acull més de 375 alumnes, porti 8 anys en barracons”.\nAixí mateix, Esperanza García ha denunciat que, “tal i com ens ha explicat el director de l’Institut, aquest projecte, a hores d’ara, no té data d’execució ni cap compromís ferm del Govern”. “L’any vinent tenen previst ampliar l’Institut amb dos barracons més, però aquesta no és la solució, la solució únicament passa per la construcció d’un nou edifici que contempli les condicions que necessiten els alumnes i el personal del centre per dur a terme la seva feina”, ha afegit.\nLa portaveu adjunta del PPC al Parlament ha fet aquestes afirmacions acompanyada per la portaveu del PPC a l’Ajuntament de Girona, Concepció Veray, i el portaveu del PPC a l’Ajuntament de Vilafant, José Francisco Parra, amb qui ha visitat l’IES de Vilafant, ubicat actualment en barracons. En aquest sentit, Veray ha denunciat que “lamentablement, Girona és la província catalana amb més barracons actualment; la conselleria d’Ensenyament, com la resta del Govern de la Generalitat, s’haurien de preocupar més per solucionar problemes com aquests i deixar de banda el procés separatista”. En aquesta línia, Concepció Veray ha recordat que “actualment hi ha 310 mòduls repartits en 112 centres, el que suposa que el 25% de les escoles o instituts de les comarques gironines tenen almenys un mòdul prefabricat com a aulari”.\nGarcía i Veray també han visitat aquest matí el Museu del Joguet de Catalunya a Figueres, i han mantingut una trobada amb militants i simpatitzants del PPC a la localitat. Es tracta d’una visita que està emmarcada dintre del pla territorial que els diputats del PPC al Parlament estan duent a terme per tota Catalunya per escoltar les propostes dels veïns i entitats; per poder després presentar propostes al Parlament amb la finalitat de millorar la vida dels catalans.


Víctor Valdés inicia la seva carrera com a tècnic al Juvenil de l'ED Moratalaz - Regió7 :: El Diari de la Catalunya Central\nL'escola del barri madrileny té un conveni amb el Reial Madrid\nep 22.06.2018 | 20:08\nLa imatge de l´anunci. Twitter\nL'exporter de FC Barcelona Víctor Valdés, retirat dels terrenys de joc des del passat estiu després del seu pas pel Middlesbrough anglès, iniciarà a l'Escola Esportiva Moratalaz la seva carrera a les banquetes en arribar a un acord per fer-se amb el Juvenil A la propera temporada.\n"Des del Departament de Comunicació de l'Escola Esportiva Moratalaz volem fer oficial el fitxatge de Víctor Valdés, exjugador d'equips com el FC Barcelona, ??Manchester United, Standard de Lieja i Middlesbrough", ha revelat el club a les seves xarxes i web.\nL'escola del barri madrileny té un conveni amb el Reial Madrid, gran rival de Valdés en la seva època com a blaugrana. Ara, l'exporter defensarà al seu Juvenil A. "Li desitgem el millor durant aquesta temporada, i serà un autèntic plaer tenir a un campió del món entre els nostres entrenadors", ha assenyalat l'entitat.\n"Esperem que sigui un any d'èxits per a l'equip de Victor, i sobretot un gran any d'aprenentatge tant per als seus jugadors, que són els principals protagonistes, com per a ell i el seu cos tècnic", conclou el comunicat.\nEl "fitxatge bomba" de l'ED Moratalaz ha estat airejat per fascicles i mitjançant pistes en les xarxes socials. Primer van anunciar la "notícia de l'estiu" en fitxar 1 exjugador professional, la següent pista va ser dir que la seva carrera s'havia iniciat a Espanya i acabat a Anglaterra i finalment desvetllar que era campió del món amb Espanya, abans de desvetllar el nom de Valdés.\nLa PB Manresa celebra demà el seu 60è aniversari


FI D'ACTIVITATS EXTRAESCOLARS (II)\n- CEIP BOSC DE LA PABORDIA (Girona)\nEl 87.5% dels alumnes han aconseguit els dos objectius del curs. El més important i principal: la memorització del teclat i el correcte desplaçament amb tots els dits pel teclat sense abaixar ...\nJa ho diuen que una imatge val més que mil paraules... ENHORABONA A TOTS!\nAtenció "horaris no disponibles" per iniciar casalets de mecanografia durant el mes de juliol.\nDegut a la demanda dels nostres cursos, casalets i tallers d'estiu, en el cas concret del casalet iniciació a la mecanografia, no podem iniciar els mateixos per "overbooking" en determinats horaris. Hem actualitzat a la web i ho anirem fent en els propers dies, els horaris que es veuran afectats pe...


SPIKVALLMO Funda nòrdica i funda de coixí, blanc blau/a quadres, 150x200/50x60 cm - IKEA\nSPIKVALLMO Funda nòrdica i funda de coixí\nSi busques roba de llit de teixits que gairebé no requereixin manteniment, no s'encongeixin ni s'arruguin, aquesta barreja de polièster i cotó de cultiu sostenible és el que necessites.\nNúmero de l'article604.664.49\nBotons de pressió amagats perquè l'edredó no es bellugui.Nombre de fils: 120.El nombre de fils és un valor que indica la quantitat de fils per polzada quadrada del teixit. Com és alt sigui el nombre de fils, més resistent i densa és la tela.Funda de coixí amb tancament tipus sobre.Dissenyador\n65% cotó, 35 % polièster (100% reciclat)\nRenta el producte a la rentadora a 60 °C com a màxim, tractament normal.No utilitzis lleixiu.Assecat a l'assecadora a temperatura normal (80 ºC màx.).S'ha de planxar a 150 ºC com a màxim.No rentis el producte en sec.\nMaterial renovable (cotó).Tot el cotó dels nostres productes procedeix de fonts sostenibles, és a dir, el cotó és reciclat o s'ha conreat amb menys aigua, fertilitzants i pesticides per incrementar el marge de beneficis dels agricultors.L’ús de polièster reciclat en el teixit d’aquest producte implica un consum menor de matèria prima i una reducció de l’impacte medi ambiental.\nSPIKVALLMOFunda nòrdica i funda de coixíNúm. d’article:604.664.49\nAmple: 19 cmAlt: 5 cmLlarg: 28 cmPes: 0.75 kgPaquet(s): 1\nFunda nòrdica i funda de coixí, blanc blau/a quadres150x200/50x60 cm


El filial del Futsal, lluny de pujar a Segona B | Mataró Audiovisual\nTot i la gran temporada en el debut a Tercera Divisió, les baixes han acabnat passant factura\nJosep Maria Spà dt., 04/05/2021 - 08:00\nEl filial del Futsal Mataró s'ha quedat sense pràcticament opcions de poder disputar el play off d'ascens a Segona Divisió B.\nUn objectiu que anava més enllà dels marcats per l'staff tècnic a principis de temporada, però que havia fet engrescar a més d'un de cara a una possible lluita per estar a la categoria on actualment milita el primer equip. Aquest cap de setmana, però, han acabat dient adéu al somni. David Rivera és el tècnic del Futsal Avícola Vinyals.\nNosaltres ho teníem molt clar des d'un inici. Hi havia una primera fase on de 9 equips només 3 entraven al grup per poder pujar, i oblidar-te d'un descens a una categoria que és d'on venies. Aquest va ser el nostre èxit. En vistes de l'èxit, tothom vol guanyar quan entra a la pista, però l'ascens no era ni l'objectiu meu ni del club.\nMalgrat que la derrota per 1 a 6 contra les Corts els impedirà poder allargar la temporada, l'equip en el seu debut a la categoria no pot treure millors conclusions. 13 victòries, 3 empats i 6 derrotes en els 22 partits que porten disputats, i amb la pràctica totalitat de la plantilla sorgida de la pedrera. L'únic 'però' que li trobem a la temporada han estat les baixes i quarantenes a causa de la Covid-19 que han acabat afectant l'equip, també en aquesta darrera jornada.\nAvui veníem amb 5 baixes, entre Covid, sancions i lesions. A més durant el partit n'hem tingut tres més. Hem acabat amb un partit que era per ells, per com l'hem començat.\nA la segona part de la temporada només li queden 4 partits. 12 punts en joc, i tot i que matemàticament sigui possible, els mataronins saben que Canet i Les Corts seran els dos equips que estaran lluitant fins al final per l'única plaça d'accés al play off a 2a B.


Municipi Rethymno Municipality\n35° 18′ 37″ N, 24° 37′ 45″ E / 35.310278°N,24.629167°E / 35.310278; 24.629167\nLa regió on es troba el monestir ha estat habitada des de temps antics. La presència de la muntanya sagrada Psiloritis, triada segons la mitologia per a la criança de Zeus, ha afavorit l'assentament humà. Així, a cinc quilòmetres al nord-est, la ciutat d'Eleutherna va viure el seu apogeu en l'època d'Homer i els períodes clàssic i romà, però la seva influència s'estén a tot el període paleo-cristià i bizantí. El poble més proper del monestir és l'amnatos, a uns tres quilòmetres al nord. Els pobles dels voltants són rics en vestigis bizantins que proven la prosperitat de la regió. Així, el monestir de Moni Arseniou, a pocs quilòmetres al nord d'Arkadi, és també un dels grans monestirs de Creta.\nLa data exacta de la fundació del monestir no es coneix amb certesa. Segons la tradició, la fundació ha estat atribuïda tant a l'emperador bizantí Heracli com a l'emperador Arcadi al segle V. I d'acord amb aquesta segona versió, el monestir pren el seu nom de l'emperador. La presència a Creta de molts monestirs que s'anomenen amb el nom del monjo que va fundar l'edifici és molt comú.[N 2] Actualment doncs, la hipòtesi que un monjo anomenat Arkadi hauria fundat el monestir és la que preval.\nEl 1645, els otomans iniciaren la conquesta de l'illa. A la primavera de 1648, que es van fer amos de la major part de l'illa, amb l'excepció d'Heraklion, Grambusa, Càndia i Spinalonga, que encara romanien sota domini venecià. Després de la captura de Réthimno, el 1648, els otomans van avançar gradualment cap a l'interior i el saquejaren el monestir. Els monjos i l'hegumen Simeó Halkiopoulos van refugiar-se al monestir de Vrontissi. Se'ls va permetre retornar a Arkadi després de jurar lleialtat a Hussein Pasha. L'acord va incloure el dret del turcs a tocar la campana del monestir, fet que va convertir Arkadi en el Çanli Manastir (monestir on tocar el timbre en turc). Un firman va permetre reconstruir monestirs destruïts d'acord als seus plans originals, sense addicions o canvis. Arkadi aprofità aquest fet, sembla que excedint el firman i afegint nous edificis. Al llarg del període otomà, el monestir continuà creixent, com ho demostren els escrits de Joseph Pitton de Tournefort. Per a aquest botànic francès, el monestir és el més bell i ric de Creta. Hi compta 100 religiosos al convent, i d'altres 200 que viuen en el seu entorn rural. El territori del monestir s'estén cap al nord des del mar de l'est de Rethymno, fins al cim del mont Ida cap al sud. Aquestes terres permeten que el monestir pugui viure del treball de la terra. Així Tournefort parla de "400 mesures d'oli" que es produeixen cada any, una xifra que podria duplicar-se si el monestir perdés fruits per manca de mà d'obra. Tournefort també detalla l'existència del celler del monestir, amb un mínim 200 bótes, les millors de les quals eres beneïdes per l'hegumen cada any, amb una pregària expressa per a aquesta fi. Sembla que el vi d'Arkadi gaudia de bon prestigi,[N 6] i anomenat com a malvasia, era molt conegut pels venecians. Franz Wilhelm Sieber, durant la seva visita al monestir, també es va referir al celler de l'hegumen i elogià l'elaboració dels vins a partir de raïm d'excel·lent rendiment en alçada, dubtant però del cultiu d'altres varietats. Arran d'aquest fet, al monestir s'hi produí blat de moro.\nLa porta oest vista des de l'inteior del monestir\nEls ossos dels morts en el setge de 1866 s'emmagatzemen en una vitrina. Aquests ossos tenen clares empremtes dels combats i a cops són perforats com a conseqüència de les bales o els cops d'espasa. Al monument també hi ha uina inscripció commemorativa.\nJoseph Pitton de Tournefort, Relation d'un voyage du Levant fait par ordre du roy, Paris, 1717(francès)\nArquitectura del monestir(francès)\nObtingut de «https://ca.wikipedia.org/w/index.php?title=Monestir_d%27Arkadi&oldid=19614409»\nLa pàgina va ser modificada per darrera vegada el 30 gen 2018 a les 23:41.


Els indignats de la plaça d'Espanya esperen l'arribada de centenars d'universitaris\n16 maig 2021 22:57\nL'assemblea general no es planteja abandonar i inicien la tercera setmana de mobilització. A d'altres ciutats espanyoles s'han aixecat alguns campaments i n'hi ha que s'hi estaran com a mínim fins el cap de setmana\nC.A. | 30 maig 2011\nEl grup decidí no moure's i, en tos cas, optar per un canvi d'estratègia.\nEls indignats del Moviment 15-M de la Plaça d'Espanya de Palma confien que centenars d'universitaris s'afegeixin a la seva protesta social, política i econòmica una vegada que concloguin els seus exàmens de juny.\nEls acampats continuaran amb les seves activitats sense que hi hagi data per tornar a casa, ha assenyalat un dels portaveus, Manu Luna, qui ha destacat que entre setmana, cada dia, es reuneixen a l'horabaixa unes 700 persones en assemblea, una xifra que és encara major els caps de setmana.\nTambé ha volgut agrair la col·laboració i els aliments que reben de manera voluntària i solidària de "molta" gent que està d'acord amb les seves reivindicacions. Reben tant menjar que envien part del mateix a un menjador social, ha comentat Luna, que ha subratllada que els comerços pròxims estan "encantats" amb la seva presència.\nDivendres passat, amb cartells que expressaven "La violència no ens calla" i amb flors que es van repartir entre els assistents, els concentrats van expressar el seu suport als desallotjats la passada setmana a la plaça de Catalunya de Barcelona després d'una càrrega policial que deixà més de cent ferits.\nLuna ha dit que el desallotjament per la força d'aquests manifestants pacífics "recorda temps foscos i recents de la història d'Espanya", en al·lusió a la repressió del règim franquista.\nA nivell de tot l'Estat, el Moviment 15-M ha decidit continuar amb les acampades a la majoria de les ciutats, encara que s'aixequen els campaments de Segòvia, Albacete, Toledo, Palència, Burgos, Àvila i Segòvia, si bé alguns d'ells mantindran activitats a les places i assemblees informatives.\nLes assemblees d'"indignats" de València, Alacant, Castelló i Elx també han acordat prorrogar la protesta fins al cap de setmana, mentre que a Santiago de Compostel·la, a la Plaça de l'Obradoiro, han augmentat notablement el nombre de tendes i als arxipèlags de les Balears i les Canàries no tenen data per posar fi al moviment.\nEls indignats de Palma comencen avui la tercera setmana acampats a la plaça d'Espanya (plaça d'Islàndia), ja que l'assemblea general no plantejà la possibilitat de desallotjar-la. Un debat que sí s'ha obert a d'altres ciutats espanyoles com Madrid i Barcelona.\nEn la reunió, que començà passades les 20.00 hores, es varen debatre les "nombroses "esmenes presentades a l'esborrany del qual sortirà el manifest definitiu. Un dels punts més rellevants de l'esborrany, penjat a la web acampatspalma.es, és la reforma de la llei electoral amb l'objectiu que garanteixi més representativitat i defensi el principal objectiu del moviment 15-M, que és aconseguir "democràcia real". El text apunta "l'actual sistema econòmic com el principal responsable del desastre humà i ambiental que pateix el nostre planeta". D'altres punts destacats són la necessitat de "reconfigurar el sistema de finançament dels sindicats" i impedir la constitució de "monopolis mediàtics" al servei de la política. Com a Palma, els indignats acampats a Inca també mantenen la seva acció.\nPer rogelito, fa mes de 9 anys\nés que hi ha un problema: el moviment no és partidista i defuig de sigles. nosaltres no som polítics, som ciutadans. Ja hi ha un caramull de polítics -que per cert ens costen a tots un ull de la cara-, l'únic que fa falta és que facin cas al vertader interès general, i no al que han estat fent tot aquest temps. Per cert, la consciència creix amb suports importants a França, Portugal, Grècia, i aviat seran molts més..\nPer Un indignado que no acampa, fa mes de 9 anys\nNo veo otra manera de poder cambiar las cosas que no sea desde dentro del sistema,por tanto,un partido politico DemocraciaRreal,permitiria infuir en el congreso y en el Senado,que es el lugar donde se debaten y se modifican las leyes.Los Españoles en general,vemos que pasa el tiempo y no se llega a conclusiones validas,es hora de terminar con esto y seguir el debate en otros foros menos molestos.La gente empieza a estar cansada de vuestra acampada que ya carece de sentido.Queremos que la normalidad vuelva a las ciudades.Se ha conseguido mucho,no lo echeis a perder por mantener unas acampadas ya sin sentido.Rogelito,si no entiendes que hay de malo en acampar en las plazas,piensa que no solo es vuestra,que tambien lo es de el resto de los habitantes.Arnau,a Son Reus o mesclen tot,domes se recicla lo que es ciutadans separem en es contenidor de colors,y ames no ens desconten res per fero.A es preu que esta es rebut des fems entenc que si,els feim sa feina,que la paguin.\nD'acord amb Arnau, però collons.. Fa trenta anys ens vàrem empassar l'esqué i canviàrem un sistema podrit per un en vies de putrefacció. si el poble és el destinatari de la sobirania ho haurem de posar en marxa en algun moment, no?\nLa meva opinió és que la majoria dels ciutadans ens sentim en l'obligació moral d'indignar-se i, fins i tot, d'acampar-hi. Però com que no estam disposats a perdre el temps ni a dedicar un minut pels altres, sobretot si no ens reporta cap benefici a curt termini, adoptam la postura inversa: desitjam que el moviment fracassi per així poder dir-nos a nosaltres mateixos Â«Ho veus com això no tenia futur?Â» i donar-li pau i tranquil·litat a la nostra ment inquieta. És com aquells que no reciclen perquè diuen que, tanmateix, a Son Reus ho mesclen tot. D'aquesta manera redimeixen el sentiment de culpabilitat.\nsi ens convertim en partit polític estarem traint els principis fundacionals del moviment. d'aquí a fer polítiques de dretes abusives per als ciutadans hi ha una passa, i la majoria d'indignats no la volem fer. seguesc sense entendre quin mal fan a les places, i seguiu sense explicar-m'ho\nTodas las cosas en esta vida tienen principio y fin.Los indignados,consiguieron con sus reivindicaciones y su oportunismo llamar la atención sobre el sistema que nos gobierna.Eso ha conseguido acernos pensar,recapacitando sobre la idoneidad del modo que nos gobernamos y como se distribuye la riqueza.Muchos somos los que vimos una revolución en estos planteamientos,que podían cambiar algo,pero el tiempo pasa y la gente deja de prestar atención a un movimiento que no concreta acuerdos y objetivos .Las acampadas,que tenían como objetivo reunir a la gente para debatir ideas y propuestas,se han convertido en su gran mayoría en una mezcla de campamento hippie,anarquistas y ocupas que han decidido por un tiempo vivir en las plazas Españolas.Señores indignados,lleguen cuanto antes a conclusiones,conviertan se si es posible en partido político alternativo y dejen las plazas libres.Esto ya cansa.\nel terme que resumeix tot això és OPORTUNISME. de ben segur que fins i tot el partit de ciutadella que tragué la candidata fent top-less -altres grans estadistes, com Falange si fa no fa- dirien que recolzen plenament les reivindicacions dels indignats.. ens hi jugam res?\nés segur bernadet... jo diria que les posicions naturals són més aviat properes a CNT que a Falange, però bé, poden dir missa aquesta gent. i x cert, això d'anar entrant a segons quines webs, jo de tu m'ho faria mirar.\nés més, que venguin uns quants falangistes i skinetes si fa falta a la plaça, a veure com els 'acollim' els indignats. Idò just el que deia abans, pareix que la por vos fa intoxicar.. No passa res, poc a poc, passa a passa\n"Vemos con simpatía dicho movimiento y asumimos la mayor parte de las reivindicaciones de este sector de la juventud española, por ser intrínsecamente justas, y por ser las claves del desarrollo futuro de España".\n"Pedimos una democracia directa y participativa de los españoles sin la nefasta intermediación de la casta partitocrática."\n"Saludamos el mensaje transversal y apartidista de dicho movimiento y condenamos los torpes y miopes intentos de manipulación del mismo, tanto en contra como a favor, realizados tanto desde la izquierda como desde la derecha."\n"Deseamos y esperamos que dicho movimiento, aparentemente contrario a la dictadura de los mercados capitalistas apátridas y a instituciones liberales internacionales como el FMI, el BM o la UE, sea cada vez más un movimiento de tipo nacional y ciudadano, solidario a la vez con otros movimientos similares que están teniendo lugar en otras naciones de Europa y Àfrica."\n"No sólo se trata sólo de un movimiento juvenil: existen familias con sus miembros en el paro, pensionistas, jubilados, inmigrantes, desempleados, autónomosâ€¦ que llevan años padeciendo las injusticias de nuestro “maravillosoâ€ Estado del Bienestar."\n(Falange Española de las JONS, a la seva pàgina web)\nNo, si és ben ver que els extrems es toquen...\nquè dius bernadet, més valdria que traguessis el nas i t'apropassis a veure que es cou a aquests llocs, abans de desqualificar sense fonament. 4 moixos que pretenen canviar les lleis? no, si et sembla ens quedam tot cofois veient com els il·luminats de PPSOE's hipotequen el futur dels nets dels nostres nets, en mans de no se sap ben bé qui -et sonen els mercats?-.\nNingú està tocant els collons a la ciutadania. La ciutadania, en tota la seva diversitat, dóna forma a aquest moviment. Molts ja s'han llevat la bena dels ulls i creuen que és possible. Quan has vist tu tanta gent mobilitzada aquí que no sigui pel futbol o dois d'aquest tipus? Els vostres partits demòcrates només serveixen per aprofundir en la injustícia i en la manca de futur; no passa res, no n'heu sabut més... Però almenys no intoxiqueu. 15M no atura...


Tornen a Roses les sessions del programa d’inclusió social de la Fundació Barça – Guia de Roses\nHome ROSES BENESTAR SOCIAL Tornen a Roses les sessions del programa d’inclusió social de la Fundació Barça\nA partir del proper 20 d’octubre, infants i joves de Roses podran gaudir una temporada més del programa de la Fundació Barça, que compta amb la col·laboració de l’Ajuntament de Roses i de la Diputació de Girona, i que treballa la inclusió social mitjançant la pràctica esportiva. Enguany, el programa s’obre a infants de 8 a 16 anys, ampliant la franja d’edat dels participants. Les inscripcions es faran el 15 d’octubre.\nUna important novetat és l’ampliació de la franja d’edats dels participants, que passa a ser de 8 a 16 anys, mentre que fins ara estava limitada a infants i joves de 10 a 16 anys. El programa es realitzarà a partir del 20 d’octubre, els dimarts i dijous de 17 a 19 h a l’Estadi Mas Oliva. Cada sessió comptarà amb 30 participants distribuïts per edats, fet que permetrà mantenir les distàncies de seguretat i fer l’activitat de manera segura.\nUna setmana abans de l’inici, dimarts 13 d’octubre, l’organització ofereix una presentació a les 17 h. a l’Estadi per informar les famílies de l’activitat i facilitar la documentació necessària per fer la inscripció, que es farà efectiva el 15 d’octubre. Les famílies que no puguin assistir poden posar-se en contacte per correu electrònic: futbolnetroses@gmail.com.\nL’activitat física com a eix vertebrador\nEl programa de la Fundació Barça té per objectiu principal l’educació en valors fent servir com a eix vertebrador l’activitat física. L’adquisició i consolidació de valors socials com l’esforç, el respecte, el treball en equip, la humilitat i l’ambició, són els objectius buscats amb aquest programa.\nL’atracció que genera la pràctica de l’activitat física i l’esport entre les nenes i els nens, unit amb la imatge del FC Barcelona arreu del món, facilita que els infants en situació de vulnerabilitat social participin del projecte i, a través de la pràctica de l’esport, puguin aprendre i adquirir una sèrie d’hàbits de convivència indispensables en el seu procés de socialització.\nL’equip educatiu amb què comptarà l’activitat aquest any és el mateix de la temporada passada, per la qual cosa tots els seus integrants compten amb formació i experiència en el projecte. A més, aquest any han rebut també formació específica relacionada amb mesures de seguretat CoVID-19.\ntags: activitat física Ajuntament de Roses Diputació de Girona esports a roses Estadi Mas Oliva Fundació Barça programa inclusió social programa inclusió social a roses Roses\nprevious La Piscina de Roses inicia el setembre amb la campanya Fes esport, fes salut!\nnext 15 comerços de Roses participen en el Programa Àncora per prevenir situacions d’aïllament de persones grans


Neix La GRAN Pantalla, festival de cinema dedicat a la gent gran | betevé\nNeix La GRAN Pantalla, festival de cinema dedicat a la gent gran\nEl certamen, gratuït, té lloc als Cinemes Girona, entre el 6 i el 9 de juny\nVíctor Giralt | divendres, 7 de juny del 2019, a les 01.17\nBarcelona incorpora un nou festival a la llarga llista de certàmens. La GRAN Pantalla és un festival de cinema sobre la gent gran que té lloc als Cinemes Girona. Impulsat per l’associació elParlante i amb el suport de l’Ajuntament de Barcelona, La GRAN Pantalla posa el focus d’atenció en discursos fílmics que reflexionen sobre la gent gran, més enllà dels estereotips. El certamen comença amb modèstia, amb una secció oficial competitiva en què figuren només curtmetratges, concretament 16, dividits en dues sessions de projecció. Molts són de treballs d’alumnes d’escoles d’audiovisuals. Mirades joves que obren camins de reflexió al voltant de la gent gran, més enllà de l’estereotip d’una etapa de la vida amb escàs esdevenidor.\nLlargmetratges de prestigi\nA la secció no oficial figuren hi vuit llargmetratges de prestigi, com la cinta inaugural ‘Muchos hijos, un mono y un castillo’(2017), de Gustavo Salmerón, que va guanyar el premi al millor documental als Goya del 2018. Es projecten també ‘Una pastisseria a Tòquio'(2015), de Naomi Kawase, o el de la cloenda, ‘Cares i llocs'(2017), un dels darrers films d’Agnès Varda. El certamen inclou també dos cinefòrums (projecció i col·loqui posterior): ‘Gent Gran LGTBIQ+’ i ‘Gent Gran i feminismes’. El dia de la cloenda el festival entregarà el Premi Honorífic a la Trajectòria La GRAN Pantalla 2019 a l’actriu Montserrat Carulla.\nL’associació elParlante, organitzadora del festival, va néixer el 2009 per promoure la ciutadania activa, l’acció comunitària i el benestar social de les persones i comunitats amb què treballen, una de les quals la gent gran. L’ària de Drets Socials de l’Ajuntament ha col·laborat amb l’entitat en diversos projectes, i ho fa també amb el festival, tant a nivell de difusió com a nivell de suport econòmic, amb una ajuda de 30.000 euros. betevé és mitjà col·laborador de La GRAN Pantalla.\nEl Tot Dansa 2019 reuneix 150 joves a l’escenari del Mercat de les Flors


Presentem el manual “Fem un tracte?” | ABD.ONG\nEl manual Fem un tracte? Bon tracte i envelliment sorgeix de la voluntat d’ABD de generar estratègies per fer ressorgir els valors de bon tracte i respecte a les persones quan envelleixen. Juntament amb l’elaboració del manual es realitzen tallers en diferents centres educatius de tota Catalunya i diverses activitats intergeneracionals. Els tallers creen espais de diàleg on l’envelliment es posa en el centre de les converses amb l’alumnat i, a través de les seves opinions i experiències, es van arribar a dues conclusions:\n– Cal canviar la concepció de l’envelliment com a mesura de prevenció més efectiva contra les diverses formes d’edatisme (discriminació per raó d’edat).\n– L’edat no ha de ser un límit en les nostres relacions socials. És necessari, més que mai, la solidaritat entre generacions per viure en una societat basada en el respecte a la diversitat i el bon tracte a totes les persones sigui quina sigui la seva condició personal.\nLes persones participants de Fem un tracte? Han fet un tracte sincer i conscient: Respectar les persones quan envelleixen, estimant totes les etapes vitals i les diferents formes de viure-les per aconseguir un envelliment més saludable i digne per a tots.\nSi vols contractar els tallers contacte amb nosaltres a través de [email protected] o trucant al 93 289 05 30


La Coordinadora d’ONG Solidàries a favor del Dret a Decidir - Notícies - Coordinadora d'ONG Solidàries\nLa Coordinadora d’ONG Solidàries a favor del Dret a Decidir\nL’assemblea de la Coordinadora s’ha pronunciat de manera clara a favor del dret a decidir, en la sessió mensual que es va celebrar el passat dimecres 18 de setembre a l’Espai de Solidaritat. Per a les entitats solidàries, el dret a decidir queda recollit a la Declaració Universal dels Drets Humans i en d’altres articulats de tractats internacionals ratificats per Espanya, com el Pacte pel Drets Civils i Polítics.\nLes ONG gironines consideren que la possibilitat de decidir en referèndum com volem ser política, social, econòmica i culturalment, és un exercici de maduresa i aprofundiment democràtic imprescindible. I és amb aquesta voluntat de vetllar perquè aquest procés inclogui elements imprescindibles per a la construcció d’una societat millor de la que tenim –on es respectin els drets humans i es promogui la cultura de pau, on s’atorguin els mateixos drets i deures a tots els seus habitants independentment d’on hagin nascut, on prevalguin les persones en comptes dels diners i es disposi d’uns serveis públics de qualitat-, que ens hem incorporat a la Taula Ciutadana pel Dret a Decidir de la ciutat de Girona.\nL’assemblea de la Coordinadora entén que si bé l’opció entre independenditzar-se d’Espanya o continuar formant-ne part ha de ser decidida personalment, el dret a decidir forma part dels principis de l’acció solidària. De fet, el Codi Ètic de la Coordinadora, d’obligat compliment per a les entitats solidàries que en formen part, defensa “la democràcia com a sistema polític i social”, i promou “els esforços per fer-la cada dia més real i participativa.”\nComarques gironines, 26 de setembre de 2013